CELEX: 32011R0110
Language: sk
Date: 2011-02-08 00:00:00
Title: Nariadenie Komisie (EÚ) č. 110/2011 z  8. februára 2011 , ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vhodné formáty na zasielanie údajov, zasielané výsledky a kritériá merania kvality pre modul systému ESSPROS o čistých dávkach sociálnej ochrany  Text s významom pre EHP

9.2.2011   
            
            
               SK
            
            
               Úradný vestník Európskej únie
            
            
               L 34/29
            
         NARIADENIE KOMISIE (EÚ) č. 110/2011
   z 8. februára 2011,
   ktorým sa vykonáva nariadenie Európskeho parlamentu a Rady (ES) č. 458/2007 o európskom systéme integrovanej štatistiky sociálnej ochrany (ESSPROS), pokiaľ ide o vhodné formáty na zasielanie údajov, zasielané výsledky a kritériá merania kvality pre modul systému ESSPROS o čistých dávkach sociálnej ochrany
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 458/2007 z 25. apríla 2007 o európskom systéme integrovanej štatistiky sociálnej ochrany (ESSPROS) (1), a najmä na jeho článok 7 ods. 2,
   keďže:
   
               (1)
            
            
               Nariadením (ES) č. 458/2007 sa stanovil metodický rámec na zostavovanie porovnateľnej štatistiky v prospech Európskej únie a termíny na zasielanie a zverejňovanie štatistiky zostavenej v súlade s európskym systémom integrovanej štatistiky sociálnej ochrany (ďalej len „ESSPROS“).
            
         
               (2)
            
            
               Podľa článku 7 ods. 2 nariadenia (ES) č. 458/2007 by sa mali prijať vykonávacie opatrenia týkajúce sa formátov na zasielanie údajov, výsledkov, ktoré sa majú zasielať, a kritérií merania kvality pre modul o čistých dávkach sociálnej ochrany.
            
         
               (3)
            
            
               Aby bola populácia príjemcov rovnaká ako v prípade hrubých dávok sociálnej ochrany, o ktorých sa zbierajú údaje v základnom systéme ESSPROS, modul o čistých dávkach sociálnej ochrany by sa mal získať uplatňovaním „obmedzeného prístupu“.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre európsky štatistický systém,
            
         PRIJALA TOTO NARIADENIE:
   Článok 1
   1.   Formáty na zasielanie údajov a výsledky, ktoré sa majú zasielať za modul o čistých dávkach sociálnej ochrany, sú stanovené v prílohe I.
   2.   Kritériá merania kvality údajov v súvislosti s modulom o čistých dávkach sociálnej ochrany sú stanovené v prílohe II.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 113, 30.4.2007, s. 3.
   
      PRÍLOHA I
      
         Formáty na zasielanie údajov v súvislosti s modulom o čistých dávkach sociálnej ochrany a výsledky, ktoré sa majú zasielať
      
      1.   ÚDAJE, KTORÉ SA MAJÚ ZASIELAŤ
      Údaje o čistých dávkach sociálnej ochrany (obmedzený prístup) sa zasielajú v súlade s formátom poskytnutým Komisiou.
      Zasielajú sa tieto ukazovatele:
      
                  1.1.
               
               
                  Priemerné položkové sadzby dane (AITR) a priemerné položkové sadzby sociálnych príspevkov (AISCR), ktoré sa súčasne členia podľa:
                  
                              —
                           
                           
                              podrobnej klasifikácie výlučne peňažných dávok sociálnej ochrany, ktorá je uvedená v prílohe 1 k príručke ESSPROS,
                           
                        
                              —
                           
                           
                              programov uvedených v tabuľke „zoznam programov“ stanovenej v prílohe I k nariadeniu Komisie (ES) č. 1322/2007 (1).
                           
                        
            
                  1.2.
               
               
                  Reziduálne daňové výhody (poskytujú sa, iba ak nie sú priamo zohľadnené v AITR a/alebo AISCR).
                  Všetky reziduálne daňové výhody by mali byť rozdelené podľa svojej funkcie zodpovedajúcej zoznamu rizík a potrieb vymedzenému v článku 2 písm. b) nariadenia (ES) č. 458/2007 na prvej úrovni klasifikácie.
                  Údaje o reziduálnych daňových výhodách sa poskytujú v národnej mene.
               
            
                  1.3.
               
               
                  Údaje o čistých sociálnych dávkach (obmedzený prístup), ktoré sa súčasne členia podľa:
                  
                              —
                           
                           
                              podrobnej klasifikácie dávok sociálnej ochrany uvedenej v prílohe 1 k príručke ESSPROS,
                           
                        
                              —
                           
                           
                              programov uvedených v tabuľke „zoznam programov“ stanovenej v prílohe I k nariadeniu (ES) č. 1322/2007 (mali by sa zasielať aj údaje na úrovni „súhrnu všetkých programov“, ktorý zodpovedá súčtu všetkých programov).
                           
                        Údaje o čistých sociálnych dávkach by sa mali získať prepojením údajov o hrubých dávkach sociálnej ochrany uvedených v prílohe I k nariadeniu (ES) č. 1322/2007 s ukazovateľmi uvedenými v bodoch 1.1 a 1.2.
               
            2.   REFERENČNÁ PRÍRUČKA
      Podrobné klasifikácie a vymedzenia pojmov, ktoré sa majú používať pri uplatňovaní tohto nariadenia, sú stanovené v príručke ESSPROS, ktorú vypracovala Komisia v spolupráci s členskými štátmi.
      
         (1)  Ú. v. EÚ L 294, 13.11.2007, s. 5.
   
   
      PRÍLOHA II
      A.   KRITÉRIÁ MERANIA KVALITY ÚDAJOV V SÚVISLOSTI S MODULOM O ČISTÝCH DÁVKACH SOCIÁLNEJ OCHRANY
      V súlade s článkom 12 nariadenia Európskeho parlamentu a Rady (ES) č. 223/2009 (1) sa pri každoročnom hodnotení kvality údajov zbieraných o čistých dávkach sociálnej ochrany uplatňujú tieto kritériá kvality: relevantnosť, presnosť, včasnosť, časová presnosť, prístupnosť a zrozumiteľnosť, porovnateľnosť a koherentnosť.
      B.   ZASIELANÉ INFORMÁCIE
      Členské štáty poskytujú tieto informácie:
      1.   Kontaktné údaje
      
      1.1.   Informácie o osobe, ktorá údaje zostavila.
      2.   Údaje o presnosti
      
      2.1.   Pokrytie zdrojov údajov: typy použitých zdrojov (registre alebo iné administratívne zdroje, zisťovania, odhady), údaje o programoch/funkciách, ktoré jednotlivé zdroje údajov pokrývajú, informácie o problémoch s pokrytím zdrojov údajov, ktoré viedli k odhadnutiu údajov.
      2.2.   Metodiky a predpoklady, ktoré sa použili pri odhadovaní a v prípade neúplného pokrytia zdrojov údajov:
      
                  —
               
               
                  administratívne údaje,
               
            
                  —
               
               
                  zisťovanie,
               
            
                  —
               
               
                  modelovanie,
               
            
                  —
               
               
                  iné (uviesť).
               
            2.3.   Revízia štatistiky:
      
                  —
               
               
                  zmeny v používaných zdrojoch údajov,
               
            
                  —
               
               
                  zmeny metód a predpokladov používaných na odhadovanie údajov,
               
            
                  —
               
               
                  revízie údajov z dôvodu koncepčných úprav (napríklad úprav národných účtov),
               
            
                  —
               
               
                  revízie údajov z dôvodu dostupnosti definitívnej štatistiky,
               
            
                  —
               
               
                  revízie údajov z dôvodu preskúmania kvality,
               
            
                  —
               
               
                  opis uplatneného postupu revízie údajov.
               
            3.   Údaje o porovnateľnosti
      
      3.1.   Geografická porovnateľnosť:
      
                  —
               
               
                  odchýlky od úplného pokrytia definitívnych údajov,
               
            
                  —
               
               
                  odchýlky od metodiky systému ESSPROS,
               
            
                  —
               
               
                  podrobnosti o dôvodoch odchýlok a uplatnených metódach,
               
            
                  —
               
               
                  odhad vplyvu týchto odchýlok na porovnateľnosť.
               
            3.2.   Porovnateľnosť v čase:
      
                  —
               
               
                  opis zhody medzi pokrytím historických údajov a aktuálnych údajov,
               
            
                  —
               
               
                  opis porovnateľnosti historických údajov a aktuálnych údajov.
               
            4.   Údaje o prístupnosti a zrozumiteľnosti
      
      4.1.   Opis postupu zverejňovania údajov uplatňovaný v danom štáte.
      4.2.   Opis metaúdajov/metodiky poskytnutej používateľom.
      5.   Údaje o relevantnosti
      
      5.1.   Opis toho, ako štatistické informácie napĺňajú súčasné a potenciálne potreby používateľov.
      C.   HARMONOGRAM VYPRACÚVANIA SPRÁV O KVALITE
      Správy o kvalite týkajúce sa modulu o čistých dávkach sociálnej ochrany sa vypracúvajú s ročnou periodicitou.
      Správa za rok N sa zasiela Komisii (Eurostatu) do 31. januára roku N + 3.
      D.   FORMÁT NA ZASIELANIE SPRÁV O KVALITE
      Informácie o kvalite údajov sa zasielajú v súlade s formátom poskytnutým Komisiou (Eurostatom).
      
         (1)  Ú. v. EÚ L 87, 31.3.2009, s. 164.